D Faschiste in dr Schwiiz si politisch zersplitteret gsi. Am  iiflussriichste isch die Nationali Front gsi, wo sich noch em Zsämmeschluss vo dr Neue Front und andere Faschiste bildet het und virulänt antisemitisch und autoritär gsi isch. Au d NSDAP het in dr Schwiiz Ahänger gha. Es hai aber nume Bürger vom Dütsche Riich chönne biidräte, d Schwiizer als "Volksdütschi" hai sich mit ere Schwiizer Version, dr NSEAP, müesse begnüege. Aber au eso het s in dr Schwiiz Duusigi vo NSDAP Mitgliider gha, z Basel elei öbbe 4000.[10]